Document ID: 31992R0598

ΚΑΝΟΝΙΣΜΟΣ (ΕΟΚ) αριθ. 598/92 ΤΗΣ ΕΠΙΤΡΟΠΗΣ της 9ης Μαρτίου 1992 για την κατάρτιση καταλόγου προϊόντων που εξαιρούνται από το πεδίο εφαρμογής του κανονισμού (ΕΟΚ) αριθ. 737/90 σχετικά με τους όρους που διέπουν τις εισαγωγές γεωργικών προϊόντων που προέρχονται από τρίτες χώρες μετά το ατύχημα στον πυρηνικό σταθμό ηλεκτροπαραγωγής του Chernobyl
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 737/90 του Συμβουλίου της 22ας Μαρτίου 1990 σχετικά με τους όρους που διέπουν τις εισαγωγές γεωργικών προϊόντων που προέρχονται από τρίτες χώρες, μετά το ατύχημα στον πυρηνικό σταθμό ηλεκτροπαραγωγής του Chernobyl (1), και ιδίως τα άρθρα 6 και 7,
Εκτιμώντας:
ότι σε εφαρμογή του κανονισμού (ΕΟΚ) αριθ. 737/90 η Επιτροπή εγκρίνει κατάλογο προϊόντων που εξαιρούνται από το πεδίο εφαρμογής του κανονισμού αυτού-
ότι πολυάριθμα γεωργικά προϊόντα που εισάγονται από τρίτες χώρες δεν προυσιάζουν ραδιενεργό μόλυνση ή παρουσιάζουν αμελητέα ραδιενεργό μόλυνση από υγειονομική άποψη μετά το ατύχημα του Chernobyl-
ότι ο κατάλογος προϊόντων που εξαιρούνται από το πεδίο εφαρμογής του κανονισμού (ΕΟΚ) αριθ. 737/90, που καθιερώθηκε με τον κανονισμό (ΕΟΚ) αριθ. 146/91 της Επιτροπής (2), πρέπει να επεκταθεί, έτσι ώστε να ληφθεί υπόψη η ραδιενεργός μόλυνση σε άλλα γεωργικά προϊόντα που εισάγονται από τρίτες χώρες έχει πλέον μειωθεί σε επίπεδα τα οποία παρουσιάζουν αμελητέο κίνδυνο για την υγεία-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της ειδικής επιτροπής που ιδρύθηκε δυνάμει του κανονισμού (ΕΟΚ) αριθ. 737/90,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 146/91 ακυρώνεται.
Άρθρο 2
Ο κατάλογος των προϊόντων τα οποία εξαιρούνται από την εφαρμογή του κανονισμού (ΕΟΚ) αριθ. 737/90 παρατίθενται στο παράρτημα.
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 9 Μαρτίου 1992.

Labels: 0
3
14